**Perioodiline siseaudit 2025. aasta pädeva mõõtja mõõtmiste kohta**

**Kuupäev:** 13.01.2026

**Eesmärk:** Mõõtetegevuse jätkuva usaldusväärsuse tagamiseks tehakse mõõtetegevuse audit vähemalt kord kahe aasta jooksul.

**Siseauditi läbiviija:** Siim Jaksi, teehoiuteenistuse järelevalve osakonna juhataja (Transpordiameti mõõtetegevuse eest vastutav isik)

Auditis käsitletavad teemad:

1. **Personal**

Perioodil 20.09.2023 kuni 31.12.2025 ei ole ametist lahkunud ega ametisse asunud uusi mõõtjaid.

1. **Kaebused**

Perioodil 20.09.2023 kuni 31.12.2025 ei ole esitatud ühtegi kliendi pöördumist või kaebust seoses Transpordiameti mõõtetegevusega.

1. **Mõõtevahendid (sh parendusvõimalused)**

Kontrolliti mõõtevahendite taatlus-või kalibreerimistunnistuste olemasolu ja mõõtevahendite vastavust mõõtevahendite registris olevatele kirjetele.

Mõõtevahendite osas tuvastati, et aegunud on pikkusmõõturi Eltrip 65nkg varanumbriga LA00-0000242 kalibreerimistunnistus, mida ei plaanita kalibreerida, kuna puudub vajadus Eltrip-iga määrata teel täpseid asukohti. Vastavalt vajadusele teostatakse Eltrip justeerimine kindlaks määratud teelõigul.

28.03.24 arvati kasutusest välja neli metallist joonlauda HAHN+KOLB mõõtepiirkonnaga 0-100 cm, kuna neil ei olnud tootjapoolset esmataatluse märget. Seetõttu soetati 24.04.24 neli uut metallist joonlauda GreatWall mõõtepiirkonnaga 0-100 cm.

07.12.25 arvati kasutusest välja rehvirõhu manomeeter Bottari (seeria number: R00501).

Kõik eelpool loetletud muudatused on registreeritud mõõtevahendite registris.

1. **Võrdlusmõõtmised**

Võrdlusmõõtmised viidi läbi 15.10.2025, kuhu oli kaasatud kõik mõõtjad ja mõõtevahendid. Võrdlusmõõtmiste protokoll on registreeritud Transpordiameti dokumendihaldussüsteemis Delta (reg nr 4-1/25/1011-1). Võrdlusmõõtmise tulemused näitavad, et mõõtevahendid on korras ja vastavad nõuetele. Mõõtjad järgivad mõõtemetoodikaid ning teostavad mõõtmisi vastavalt nõuetele.

1. **Muutuvate olude mõjud**

16.10.25 otsustati pikendada mõõtevahendite taatlemise- ja kalibreerimise kehtivuse aega ühe aasta võrra (ennem oli 2 aastat, nüüd 3 aastat), sest mõõtevahendid ei ole intensiivselt kasutusel. Vajadusel teostatakse taatlemine/kalibreerimine tihedamalt ehk vastavalt vajadusele (nt peale mõõteseadme remonti või kui mõõteseade saab kahjustada).

**Siseauditi tulemused**

Siseauditi käigus avastatud puuduste kokkuvõte:

* Pikkusmõõturi Eltrip65nkg kalibreerimistunnistus oli aegunud, mida ei plaanita ka kalibreerida, kuna puudub vajadus Eltrip-iga määrata teel täpseid asukohti. Vastavalt vajadusele teostatakse Eltrip justeerimine kindlaks määratud teelõigul.
* Vaja muuta mõõtmise ja mõõtja erialase pädevuse hindamise käsiraamatus, et mõõtevahendite taatlemise- ja kalibreerimise kohustus on iga 3 aasta järel. Tähtaeg 13.02.2026. Vastutaja: Kaimar Kukk

*/Allkirjastatud digitaalselt/*

Siim Jaksi